ΓΡΑΠΤΗ ΕΡΩΤΗΣΗ E-0812/96 υποβολή: Edith Mόller (V) προς την Επιτροπή (3 Απριλίου 1996)

Θέμα: Εκτέλεση των πιστώσεων του προϋπολογισμού στις θέσεις που αφορούν τα δικαιώματα του ανθρώπου

1. Σε διάφορα προγράμματα που καταρτίζονται στον τομέα της πολιτικής για τα ανθρώπινα δικαιώματα διαπιστώνονται επικαλύψεις. Μέσω ποιάς διαδικασίας διασφαλίζει η Επιτροπή ότι δεν εφαρμόζονται διάφορες διαδικασίες χρηματοδότησης στον τομέα της εξωτερικής πολιτικής που ασκεί η Ευρωπαϊκή Ένωση για τα δικαιώματα του ανθρώπου, και ότι δεν χρηματοδοτούνται διπλά μεμονωμένα προγράμματα μέσω διαφορετικών θέσεων του προϋπολογισμού; Στο πλαίσιο αυτό, καλείται η Επιτροπή να παράσχει πληροφορίες σχετικά με την αποδοτικότητα της διϋπηρεσιακής ομάδας εργασίας «Δικαιώματα του Ανθρώπου».

2. Με ποιό τρόπο διασφαλίζει η Επιτροπή τη διαφάνεια των διαδικασιών εκτέλεσης και εκκαθάρισης των λογαριασμών ούτως ώστε να αποφεύγονται οι εκ των υστέρων λεπτομερείς διορθώσεις; Σύμφωνα με ποιά ενιαία κριτήρια αξιολογούν οι διάφορες υπηρεσίες της Επιτροπής την αξιοπιστία ή το συνεπές έργο και την ορθολογική πρακτική των ΜΚΟ; Ποιές είναι οι απόψεις της Επιτροπής σχετικά με την αναγκαία επιτάχυνση της διαδικασίας για την έγκριση και την καταβολή των πιστώσεων;

3. Με ποιό τρόπο και σε ποιό βαθμό αξιολογεί η Επιτροπή το περιεχόμενο της πολιτικής που ακολουθεί στον τομέα των δικαιωμάτων του ανθρώπου;

Απάντηση του κ. Van den Broek εξ ονόματος της Επιτροπής (17 Ιουνίου 1996)

Η Επιτροπή επιθυμεί κατ'αρχήν να τονίσει ορισμένες δυσκολίες που αφορούν τη διαχείριση του κεφαλαίου Β7-700 - που δημιουργήθηκε με πρωτοβουλία του Κοινοβουλίου - ανακεφαλαιώνοντας τις γεωγραφικές και θεματικές θέσεις, τα σχόλια των οποίων αναφέρονται συχνά στα ίδια θέματα (π.χ. αυτόχθονες πληθυσμοί και μέσα ενημέρωσης).

1. Η χρησιμοποίηση των κονδυλίων του προϋπολογισμού για τα δικαιώματα του ανθρώπου αποτελεί αντικείμενο ειδικών μέτρων που αποσκοπούν στην εξασφάλιση του συντονισμού των πρωτοβουλιών, της διαφάνειας και της κατάλληλης ενημέρωσης:

- τον Σεπτέμβριο του 1991 συστάθηκε διϋπηρεσιακή ομάδα για τα δικαιώματα του ανθρώπου 7

- οι υπεύθυνοι διαχείρισης των διαφόρων κονδυλίων Β7-700 διαβουλεύονται στο πλαίσιο των ad hoc ομάδων για κάθε σχέδιο 7

- κάθε σχέδιο αποτελεί αντικείμενο απόφασης της Επιτροπής 7

- κάθε έτος δημοσιεύονται δύο εκθέσεις, η πρώτη σχετικά με την εφαρμογή του ψηφίσματος «δικαιώματα του ανθρώπου, δημοκρατία και ανάπτυξη», της 28ης Νοεμβρίου 1991, και η δεύτερη σχετικά με τη χρησιμοποίηση των κονδυλίων του προϋπολογισμού για τα δικαιώματα του ανθρώπου.

Η τελευταία παρέχει τις δέουσες πληροφορίες για τη δραστηριότητα αυτής της ομάδας, ειδικότερα όσον αφορά την ιεράρχηση των προτεραιοτήτων, τον καθορισμό των κριτηρίων επιλογής των σχεδίων καθώς και πληροφορίες για τις θέσεις της Ένωσης στα διεθνή και περιφερειακά φόρουμ.

2. Ο συνεχής διάλογος με τις μη κυβνερητικές οργανώσεις (ΜΚΟ) και άλλους δικαιούχους (οργανώσεις της κοινωνίας των πολιτών και των κυβερνητικών φορέων), καθώς και οι επιτόπου επισκέψεις συμβάλλουν στην απόκτηση των απαιτούμενων πληροφοριών που επιτρέπουν να εξασφαλίζεται η αξιοπιστία των διαφόρων ΜΚΟ. Επιπλέον, καθ'όλη τη διάρκεια της εκτέλεσης των σχεδίων, οι ΜΚΟ καλούνται να παρέχουν περιγραφική και οικονομική έκθεση των δραστηριοτήτων τους. Η έκθεση και το δημοσιονομικό δελτίο ελέγχονται έναντι του αρχικού σχεδίου εργασίας και του προϋπολογισμού με συγκεκριμένη αναφορά στη συμμόρφωση με τους αρχικούς στόχους, την αποδοτικότητα, τις επιπτώσεις και τα πολλαπλασιαστικά αποτελέσματα, και την προβολή της κοινοτικής δράσης. Οι ενδεχόμενες παρατυπίες τις οποίες ο δικαιούχος σεν είναι σε θέση να ερμηνεύσει είναι δυνατόν να συνεπάγονται επιτόπιο έλεγχο της Επιτροπής και πιθανότατα του Ελεγκτικού Συνεδρίου.

Επιπλέον, η Επιτροπή αναθέτει σε ανεξάρτητους εμπειρογνώμονες τη διενέργεια περιοδικής αξιολόγησης των σημαντικότερων σχεδίων και προβαίνει η ίδια, μέσω των αντιπροσωπιών της, σε ελέγχους των χρηματοδοτούμενων σχεδίων.

3. Στην ανακοίνωσή της με θέμα «Η Ευρωπαϊκή Ένωση και οι εξωτερικές όψεις της πολιτικής για τα δικαιώματα του ανθρώπου: από τη Ρώμη στο Μάαστριχτ και επέκεινα» ((COM(95) 567 τελικό. )), η Επιτροπή διεπίστωσε την οικονομική ευελιξία που απαιτείται για να εξασφαλισθεί η αποτελεσματικότητα των πρωτοβουλιών στον τομέα των δικαιωμάτων του ανθρώπου, ευελιξία δύσκολα συμβατή με τους περιορισμούς που χαρακτηρίζουν τη χρησιμοποίηση των χρηματοδοτικών μέσων (παράγραφος 100). Καθόρισε ως μελλοντική προοπτική τον προβληματισμό όσον αφορά τη βέλτιστη χρησιμοποίηση των διαφόρων χρηματοδοτικών μέσων υπέρ του σεβασμού και της προώθησης των δικαιωμάτων του ανθρώπου (παράγραφος 105). Εννοείται ότι η συνεργασία του Κοινοβουλίου είναι απαραίτητη στον προβληματισμό αυτό.

Η ανωτέρω ανακοίνωση αποτελεί ένα πρώτο σημαντικό παράδειγμα της αξιολόγησης της Επιτροπής στο θέμα αυτό. Είναι σημαντικό, στο στάδιο αυτό, να καταστούν γνωστά τα σχόλια και οι προτάσεις του Συμβουλίου και του Κοινοβουλίου προς τα οποία υπεβλήθη η ανακοίνωση, στις 27 Νοεμβρίου 1995.